1994L0002 — SL — 01.01.2007 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





spremenjena z:









▼B

DIREKTIVA KOMISIJE 94/2/ES

z dne 21. januarja 1994

o izvajanju Direktive Sveta 92/75/EGS v zvezi z energijskim označevanjem električnih hladilnikov, zamrzovalnikov in njihovih kombinacij







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 92/75/EGS z dne 22. septembra 1992 o navajanju porabe energije in drugih virov gospodinjskih aparatov s pomočjo nalepk in standardiziranih podatkov o izdelku ( 1 ), zlasti členov 9 in 12 direktive, ker Direktiva 92/75/EGS nalaga Komisiji sprejetje izvedbene direktive v zvezi z gospodinjskimi aparati, skupaj s hladilniki, zamrzovalniki in njihovimi kombinacijami; ker predstavlja poraba gospodinjskih električnih hladilnikov, zamrzovalnikov in njihovih kombinacij pomemben delež porabe vse električne energije; ker so pri teh strojih možnosti za zmanjševanje porabe energije znatne; ker standard CEN (Evropskega odbora za standardizacijo) EN 153 določa način merjenja porabe energije hladilnikov, zamrzovalnikov in njihovih kombinacij; ker Skupnost, ki potrjuje svoje zanimanje za mednarodni standardizacijski sistem, s katerim se lahko izdelajo standardi, ki jih dejansko uporabljajo vsi partnerji v mednarodni trgovini, in izpolnijo zahteve politike Skupnosti, poziva evropske organizacije za standardizacijo, da še naprej sodelujejo z mednarodnimi organizacijami za standardizacijo; ker sta Evropski odbor za standardizacijo in Evropski odbor za standardizacijo v elektrotehniki (Cenelec) priznana kot organa, pristojna za sprejemanje usklajenih standardov v skladu s splošnimi smernicami sodelovanja med Komisijo in njima, podpisanimi 13. novembra 1984; ker je po tej direktivi usklajeni standard tehnična specifikacija (evropski standard ali usklajevalni dokument), ki jo je sprejel CEN ali Cenelec na podlagi odstopa (pooblastila) Komisije v skladu z določbami Direktive Sveta 83/189/EGS z dne 28. marca 1983 o določitvi postopka zagotavljanja informacij na področju tehničnih standardov in predpisov, ( 2 )kakor je bila nazadnje spremenjena z Odločbo Komisije 92/400/EGS, ( 3 )in na podlagi omenjenih splošnih smernic; ker so ukrepi, ki so določeni v tej direktivi, v skladu z mnenjem odbora, omenjenega v členu 10 Direktive 92/75/EGS, SPREJELA NASLEDNJO DIREKTIVO:







Člen 1

1. Ta direktiva se uporablja za gospodinjske hladilnike, omare za shranjevanje zamrznjene hrane, zamrzovalnike za hrano in njihove kombinacije, napajane iz električnega omrežja. Ne uporablja se za aparate, ki lahko uporabljajo tudi druge vire energije, kot so akumulatorske baterije.

▼M1

2. Podatki, ki jih zahteva ta direktiva, se pridobijo z meritvami, opravljenimi v skladu z usklajenimi standardi, ki so jih sprejeli evropski standardizacijski organi (CEN, CENELEC, ETSI) po pooblastilu Komisije in v skladu z Direktivo 98/34/ES Evropskega parlamenta in Sveta ( 4 ), in sklicevanja na katere so bila objavljena v Uradnem listu Evropske unije ter na katere so države članice objavile sklicne številke nacionalnih standardov, ki prenašajo navedene usklajene standarde.

3. Določbe iz prilog I, II in III, ki zahtevajo navajanje podatkov v zvezi z emisijami hrupa, se uporabljajo le, če te podatke zahtevajo države članice v skladu s členom 3 Direktive 86/594/EGS. Meritve za te podatke se opravijo v skladu z navedeno direktivo.

4. V tej direktivi se uporabljajo opredelitve, določene v členu 1(4) Direktive 92/75/EGS.

▼B

Člen 2

1. Tehnična dokumentacija, navedena v členu 2(3) Direktive 92/75/EGS, vsebuje:

— ime in naslov dobavitelja,

— splošen opis aparata, ki zadostuje za njegovo prepoznavanje,

— podatke o glavnih konstrukcijskih značilnostih modela in zlasti tistih, ki opazno vplivajo na njegovo porabo energije, vključno z ustreznimi risbami,

— poročila o ustreznih preskusih, opravljenih po standardih, navedenih v členu 1(2) te Direktive,

— morebitna navodila za uporabo.

▼M1

Če so bili podatki, ki se nanašajo na posebno kombinacijo modela, pridobljene z izračuni na podlagi načrta in/ali ekstrapolacije iz drugih kombinacij, mora dokumentacija vključevati podrobne podatke o takih izračunih in/ali ekstrapolacijah ter opravljenih preskusih za preverjanje točnosti opravljenih izračunov (podrobni podatki o matematičnem modelu za izračunavanje učinkovitosti in opravljenih meritvah za preverjanje tega modela).

▼B

2. Aparati, ki jih obravnava ta direktiva, so razdeljeni v „razrede“, opisane v Prilogi IV.

3. Nalepka, navedena v členu 2(1) Direktive 92/75/EGS, je natančno določena v Prilogi I k tej direktivi. Namesti se na zunanji sprednji ali zgornji del aparata tako, da je jasno vidna in ni prikrita.

4. Vsebina in oblika podatkovne kartice, navedene v tretji alinei člena 2(1) Direktive 92/75/EGS, sta določeni v Prilogi II k tej direktivi.

▼M1

5. Če so aparati ponujeni v prodajo, najem ali nakup s pridržanim lastništvom v obliki tiskanega ali pisnega sporočila ali v kakršni koli drugi obliki, iz katere je razvidno, da potencialni kupec aparata ne more videti razstavljenega, kot so pisna ponudba, katalogi za naročanje po pošti, oglasi na internetu ali v drugih elektronskih medijih, potem sporočilo vsebuje vse podatke, ki so določeni v Prilogi III.

▼B

6. Razred energetske učinkovitosti aparata je določen v Prilogi V.

Člen 3

Države članice sprejmejo vse potrebne ukrepe za zagotovitev, da dobavitelji in trgovci s sedežem na njihovem ozemlju izpolnjujejo svoje obveznosti, ki izhajajo iz te direktive.

Člen 4

1. Države članice sprejmejo in objavijo predpise, potrebne za uveljavitev te direktive, do 31. decembra 1994. O tem takoj obvestijo Komisijo. Te predpise začnejo uporabljati 1. januarja 1995.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice sporočijo Komisiji besedila predpisov nacionalne zakonodaje, sprejete na področju, ki ga ureja ta direktiva.

Člen 5

Ta direktiva začne veljati dvajseti dan po objavi v Uradnem listu Evropskih skupnosti.

Člen 6

Ta direktiva je naslovljena na države članice.









PRILOGA I

NALEPKA

Oblika nalepke

1. Nalepka mora ustrezati naslednjemu vzorcu: ▼B

Opombe o nalepki

2. Naslednje opombe se nanašajo na informacije, ki jih mora vsebovati nalepka: Opomba I. Dobaviteljevo ime ali blagovna znamka. II. Prepoznavni znak dobaviteljevega modela. III. Razred energetske učinkovitosti aparata se določi v skladu s Prilogo V. Ustrezna črka se vpiše na isto višino kot pripadajoča puščica. IV. Kadar ima aparat „ekološki znak Skupnosti“ v skladu z Uredbo Sveta (EGS) št. 880/92 ( 5 ), se lahko ne glede na kakršne koli zahteve sistema dodelitve ekološkega znaka Skupnosti doda kopija ekološke oznake (cvet). V spodaj navedenih „Navodilih za obliko oznake za hladilnik ali zamrzovalnik“ je razloženo, kako se lahko ekološki znak vključi v nalepko. V. Poraba energije v skladu s standardi, navedenimi v členu 1(2), vendar izražena v kWh na leto (t. j. na 24 ur x 365). VI. Seštevek neto prostornine vseh predalov za shranjevanje, ki niso klasificirani z zvezdico (t. j. z delovno temperaturo > - 6 ° C). VII. Seštevek neto prostornine vseh predalov za shranjevanje zamrznjene hrane, ki so klasificirani z zvezdico (t. j. z delovno temperaturo ≤ - 6 ° C). VIII. Klasifikacija predala za shranjevanje zamrznjene hrane z zvezdicami v skladu s standardi, navedenimi v členu 1(2). Kadar predal ni klasificiran z zvezdico, ostane ta prostor na nalepki prazen. IX. Kadar je primerno, hrup, izmerjen v skladu z Direktivo 86/594/EGS. ▼M1 ————— ▼B

Tiskanje

3. Spodaj so določene nekatere značilnosti nalepke: ▼M1 Indikacijska črka za aparate razredov A + in A++ je v skladu z naslednjimi ilustracijami in se nahaja na enakem mestu kot indikator A za aparate razreda A ▼B Uporabljene barve: CŠRČ: cianova, škrlatna, rumena, črna Primer: 07X0: 0 % cianova, 70 % škrlatna, 100 % rumena, 0 % črna Puščice: — A: X0X0 — B: 70X0 — C: 30X0 — D: 00X0 — E: 03X0 — F: 07X0 — G: 0XX0 Barva obrobe X070. Celotno besedilo je v črni barvi. Ozadje je belo. ▼M1 ————— ▼B









PRILOGA II

PODATKOVNA KARTICA

Podatkovna kartica vsebuje spodaj navedene podatke. Ti so lahko prikazani v obliki tabele, v kateri je naštetih več aparatov istega dobavitelja, pri čemer so podatki v navedenem vrstnem redu, ali pa so navedeni v opisu aparata.

1. Dobaviteljevo ime ali blagovna znamka.

2. Dobaviteljev razpoznavni znak modela.

3. Tip aparata:



Razred Opis na nalepki 1 Hladilnik brez nizkotemperaturnega prostora 2 Hladilnik/ohlajevalna naprava 3 Hladilnik 4 Hladilnik 5 Hladilnik 6 Hladilnik 7 Hladilnik/zamrzovalnik 8 Zamrzovalna omara 9 Zamrzovalna skrinja Za aparate 10. razreda lahko dobavitelj izbere svoj opis tipa naprave.

▼M1

4. Razred energijske učinkovitosti modela, kot je določen v Prilogi V in izražen kot „Razredenergijske učinkovitosti… na lestvici od A++ (najmanjša poraba energije) do G (največja poraba energije)“. Če je ta informacija podana v tabeli, se to lahko izrazi z drugimi sredstvi, pod pogojem, da je jasen obseg lestvice od A++ (najmanjša poraba energije) do G (največja poraba energije).

▼B

5. Kadar je podatek naveden v tabeli in je nekaterim aparatom iz tabele v skladu z Uredbo (EGS) št. 880/92 dodeljen „ekološki znak Skupnosti“, se lahko ta podatek navede tu. V takem primeru je naslov vrstice „Ekološki znak Skupnosti“, zapis pa vsebuje kopijo ekološkega znaka (cvet). Ta določba velja brez škode za kakršne koli zahteve sistema dodelitve ekološkega znaka Skupnosti.

6. Poraba energije v skladu s standardi, navedenimi v členu 1(2), vendar izražena v kWh na leto (t. j. na 24 ur x 365), je opisana kot „poraba energije XYZ kWh na leto na podlagi rezultatov standardnega preskusa za 24 ur. Dejanska poraba energije je odvisna od načina uporabe aparata in njegove namestitve.“

7. Neto prostornina predala za shranjevanje sveže hrane (5° C) v skladu s standardi, navedenimi v členu 1(2) - podatek izpustiti za 8. in 9. razred.

▼M1

8. Uporabna prostornina prostora za shranjevanje zamrznjene hrane in prostora za ohlajevanje, če ta obstaja, v skladu s standardi iz člena 1(2) – izpustiti za razrede 1, 2 in 3. Za aparate razreda 3 uporabna prostornina posode za led.

▼B

7. in 8. Za 2. in 10. razred je treba navesti neto prostornino vsakega predala v skladu s standardi, navedenimi v členu 1(2).

9. Klasifikacija z zvezdico za morebitni predal za shranjevanje zamrznjene hrane v skladu s standardi, navedenimi v členu 1(2).

10. Tu se lahko navede opomba „brez nabranega ledu“, če je v skladu z opredelitvami v standardih, navedenih v členu 1(2).

11. „Čas hrambe v primeru motenj v napajanju Z h“, opredeljen kot „čas povišanja temperature“ v skladu s standardi, navedenimi v členu 1(2).

12. „Zmogljivost zamrzovanja“ v kg/24 h v skladu s standardi, navedenimi v členu 1(2).

13. „Klimatski razred“ v skladu s standardi, navedenimi v členu 1(2). Če sodi aparat v „zmerni“ klimatski razred, se ta podatek lahko izpusti.

14. „Hrup“, kadar je primerno, izmerjen v skladu z Direktivo 86/594/EGS.

▼M1

15. Če je model namenjen za vgradnjo, je to treba navesti.

▼B

Kadar ima aparat več kot en predal za shranjevanje sveže hrane in več kot en predal za shranjevanje zamrznjene hrane, se lahko dodajo vrstice pri 7., 8., 9., 10. 11., 12. in 13. s podatki o teh predalih. V tem primeru sta poimenovanje in vrstni red predalov dosledna. Kadar načrtovana temperatura predala ni skladna s sistemom klasifikacije z zvezdico ali s standardno temperaturo predala za shranjevanje sveže hrane (5° C), se navede ta načrtovana temperatura.

Podatki na nalepki se lahko prikažejo v obliki njene barvne ali črno-bele kopije. V tem primeru je še vedno treba vključiti dodatne podatke, ki so samo na podatkovni kartici.

▼M1 —————

▼B









PRILOGA III

KATALOŠKA PRODAJA IN DRUGE OBLIKE PRODAJE PO POŠTI

Katalogi za prodajo po pošti in druge tiskovine, navedene v členu 2(5) te direktive, vsebujejo naslednje podatke v naslednjem vrstnem redu:

1. razred energetske učinkovitosti (točka 4 Priloge II),

2. poraba energije (točka 6 Priloge II),

3. neto prostornina predala za shranjevanje sveže hrane (točka 7 Priloge II),

4. neto prostornina predala za shranjevanje zamrznjene hrane (točka 8 Priloge II),

5. klasifikacija z zvezdico (točka 9 Priloge II),

6. hrup (točka 14 Priloge II).

Kadar se navajajo drugi podatki iz podatkovne kartice za izdelek, morajo biti v obliki, določeni v Prilogi II, in vključeni v zgoraj navedeni seznam v vrstnem redu, določenem za podatkovno kartico.

Pisava, ki se uporablja za tiskanje zgoraj navedenih podatkov, mora biti čitljiva.

▼M1 —————

▼B









PRILOGA IV

RAZREDI

Aparati, ki so predmet te direktive, so razdeljeni v naslednje „razrede“:

1. gospodinjski hladilniki brez nizkotemperaturnih predalov,

2. gospodinjski hladilniki/ohlajevalnik s predalom pri 5° C in/ali 10° C,

3. gospodinjski hladilniki z nizkotemperaturnimi predali brez zvezdice,

4. gospodinjski hladilniki z nizkotemperaturnimi predali *,

5. gospodinjski hladilniki z nizkotemperaturnimi predali **,

6. gospodinjski hladilniki z nizkotemperaturnimi predali ***,

7. gospodinjski hladilniki ali zamrzovalniki z nizkotemperaturnimi predali *(***),

8. gospodinjski zamrzovalniki-omara,

9. gospodinjski zamrzovalniki -skrinja,

10. gospodinjski hladilniki in zamrzovalniki z več kot dvojimi vrati ali drugi aparati, ki niso omenjeni zgoraj.









PRILOGA V

RAZRED ENERGETSKE UČINKOVITOSTI

▼M1

DEL 1: Opredelitve razredov A + in A++

Aparat se razvrsti v razred A + ali A++, če je indeks alfa (Iα) energetske učinkovitosti v mejah, določenih v Tabeli 1.







Tabela 1 Indeks α (Iα) energetske učinkovitosti „Razred energetske učinkovitosti“ 30 > Iα A++ 42 > Iα ≥ 30 A+ Iα ≥ 42 A do G (glej spodaj)

V Tabeli 1

pri čemer je:

AC = letna poraba energije aparata (v skladu z opombo V Priloge I)

SCα = standardna letna poraba energije α aparata

SCα se izračuna kot

pri čemer je:

Vc uporabna prostornina (v litrih) posameznega prostora (v skladu s standardi iz člena 1(2)).

Tc konstrukcijska temperatura (v °C) prostora.

Vrednosti Mα in Nα so navedene v Tabeli 2, vrednosti FRF, CC, BI in CH pa v Tabeli 3.







Tabela 2 Tip aparata Temperatura najhladnejšega prostora Mα Nα 1 Hladilnik brez nizkotemperaturnega prostora > – 6 °C 0,233 245 2 Hladilnik/ohlajevalnik > – 6 °C 0,233 245 3 Hladilnik brez zvezdice > – 6 °C 0,233 245 4 Hladilnik * ≤ – 6 °C * 0,643 191 5 Hladilnik ** ≤ – 12 °C ** 0,450 245 6 Hladilnik ***/ ≤ – 18 °C ***/*(***) 0,777 303 7 Hladilnik-zamrzovalnik *(***) ≤ – 18 °C ***/*(***) 0,777 303 8 Zamrzovalnik omara ≤ – 18 °C *(***) 0,539 315 9 Zamrzovalnik skrinja ≤ – 18 °C *(***) 0,472 286 10 Aparati z več vrati ali drugi aparati (1) (1) (1) Za te aparate so vrednosti M in N določene s temperaturo in klasifikacijo z zvezdico prostora z najnižjo temperaturo. Aparati s prostori s temperaturo – 18 °C *(***) se štejejo za hladilnike-zamrzovalnike *(***).







Tabela 3 Korekcijski faktor Vrednost Pogoj FRF (brez ledu) 1,2 Za (ventilirane) prostore za zamrznjeno hrano „brez ledu“ 1 Za druge primere CC (klimatski razred) 1,2 Za „tropske“ aparate 1,1 Za „subtropske“ aparate 1 Za druge primere BI (vgradni) 1,2 Za vgradne aparate (1)širine manj kot 58 cm 1 Za druge primere CH (prostor za ohlajevanje) 50 kWh/leto Za aparate s prostorom za ohlajevanje s prostornino najmanj 15 litrov 0 Za druge primere (1) Aparat se šteje za „vgraden“ samo, če je bil načrtovan izključno za namestitev v kuhinjsko odprtino, ki zahteva dopolnitev s pohištvom, in je bil kot tak preskušen.

Če aparat ni razvrščen v razred A + ali A++, se ga razvrsti v skladu z delom 2.

DEL 2: Opredelitve razredov A do G

▼B

Razred energetske učinkovitosti aparata se določi v skladu z naslednjo tabelo 1:







Tabela 1 Indeks energetske učinkovitosti: I Razred energetske učinkovitosti I < 55 A 55 ≤ I < 75 B 75 ≤ I < 90 C 90 ≤ I < 100 D 100 ≤ I < 110 E 110 ≤I < 125 F 125 ≤ I G

Pri tem je:

„indeks energetske učinkovitosti“ (izražen v odstotkih) = letna poraba energije aparata ( 6 ) ali standardna letna poraba energije aparata,

„standardna letna poraba energije aparata“ (izražena v kWh/leto) = M x prilagojena neto prostornina + N

in

prilagojena neto prostornina (izražena v litrih) = neto prostornina predala za shranjevanje sveže hrane + Ω x neto prostornina predala za shranjevanje zamrznjene hrane.

Vrednosti M, N in Ω podaja tabela 2.







TABELA 2 Razred aparata Ω M N 1Hladilnik brez nizkotemperaturnega prostora — 0,233 245 2Hladilnik/ohlajevalnik 0,75 (1) 0,233 245 3Hladilnik brez zvezdice 1,25 0,233 245 4Hladilnik * 1,55 0,643 191 5Hladilnik ** 1,85 0,450 245 6Hladilnik *** 2,15 0,657 235 7Hladilnik/zamrzovalnik * (***) (3) 0,777 303 8Zamrzovalnik omara 2,15 (2) 0,472 286 9Zamrzovalnik skrinja 2,15 (2) 0,446 181 10Aparati z več vrati in drugi (3) (4) (4) (1) Prilagojena prostornina ohlajevalnika = neto prostornina predala za shranjevanje sveže hrane + Ω x neto prostornina ohlajevalnega predala (10° C) (izražena v litrih). (2) Pri aparatih „brez nabranega ledu“, ki so opredeljeni v 10. točki Priloge II, se ta indeks poveča za vmesni faktor 1,2, kar znaša 2,58. (To dopušča možno pristranskost merske metode, pri kateri se ne upošteva led, ki se nabira na aparatih „brez nabranega ledu“. Pri praktični uporabi, nabrani led nekoliko poveča porabo „običajnih“ aparatov.) (3) Prilagojena neto prostornina AV se izračuna po formuli: (4) Pri teh aparatih se vrednosti M in N določita s temperaturo in klasifikacijo z zvezdicami predala z najnižjo temperaturo:







TABELA 3 Temperatura najhladnejšega predala Ustrezen razred M N > - 6 ° C 1/2/3 Hladilnik brez nizkotemperaturnega prostora/ohlajevalnik 0,233 245 ≤ - 6 ° C * 4Hladilnik * 0,643 191 ≤ -12° C ** 5Hladilnik ** 0,450 245 ≤ -18° C *** 6Hladilnik *** 0,657 235 ≤ -18° C * (***) z zmogljivostjo zamrzovanja 7Hladilnik/zamrzovalnik *(***) 0,777 303

▼M1 —————